laion/Wikipedia-Exotic huggingface dataset:
דוד מאיר לובצקי

דוד מאיר לובצקי (י"ח בחשון תרכ"ד, 1863 - י"א בכסלו תרצ"ח 1937) היה מהאבות המייסדים של גדרה. נולד בניסוויז', פלך מינסק (רוסיה הלבנה) לאביו יהודה-ליב. עסק בחקלאות והתמחה בגידול ירקות. בהיותו בן חמישים החליט לעלות לארץ ישראל ולעבד את אדמתה. בשנת תרע"א (1911) הגיע לראשונה לגדרה עם בנו הבכור שמואל שנשאר בגדרה. דוד מאיר חזר לפולין למכור את רכושו כדי לשלם עבור הנחלה. ב-1912 חזר לארץ עם אשתו גולדה וילדיו רינה ומשה, וקנה את נחלתו של משה מהרש"ק, ברחוב הראשי של גדרה (כיום רחוב הבילויים). במשך השנים חלק ממשפחות הבילויים מכרו את נחלתם עקב תנאי מחיה קשים. במקומם הגיעו למושבה מתיישבים חדשים ועזרו לבילויים שנשארו במושבה לחזק אותה ולעבוד בחקלאות. אחד מהם היה דוד מאיר לובצקי שהצטרף עם עוד שבע משפחות לקבוצת הבילויים והם האבות המייסדים של גדרה. דוד מאיר השתלב בגדרה והפך להיות חקלאי למופת. משקו התפתח יפה ולכרמיו ולרפתו יצאו מוניטין בסביבה כולה. במקביל לעבודתו בכרמים, הקדיש את עצמו לפעולה ציבורית. דוד מאיר כיהן במשך שנים כחבר ועד המושבה. הוא מילא את תפקיד הגזבר והיה גבאי בבית הכנסת ישורון. דוד מאיר נקבר בגדרה בי"א כסלו תרצ"ח (1937), אשתו גולדה נקברה לצידו בט"ו טבת תשי"ז (1956). הבית ברחוב הבילויים, בו חיו דוד מאיר וגולדה ואחריהם בנם הצעיר משה לובצקי שחי בו עד יום מותו, הוא בית לשימור. הבילויים בגדרה, מסע אחר פוקס בנימין, ואלה תולדות גדרה, עד 120, גדרה, 2009, עמ' 100-101 דוד תדהר (עורך), "דוד מאיר לובצקי", באנציקלופדיה לחלוצי הישוב ובוניו, כרך ב (1947), עמ' 647
נאז'י מרשל

נאז'י מוריס מרשל (באנגלית: Naji Maurice Marshall; נולד ב-24 בינואר 1998) הוא כדורסלן אמריקאי המשחק בקבוצת דאלאס מאבריקס מליגת ה-NBA, בעמדת הסמול פורוורד. מרשל נולד באטלנטיק סיטי שבניו ג'רזי, ובין השנים 2017–2020 למד באוניברסיטת קסבייר אשר בסינסינטי, אוהיו. לאורך שלוש עונותיו בקבוצת הכדורסל של האוניברסיטה רשם ממוצעים של 12.9 נקודות, 5.9 ריבאונדים ו-3.0 אסיסטים למשחק. מרשל לא נבחר על ידי אף קבוצה בדראפט ה-NBA‏ 2020, אך זכה לחוזה כפול בקבוצת ניו אורלינס פליקנס. בעונת הרוקי שלו שותף ב-32 משחקי NBA, ותרם 7.7 נקודות בממוצע למשחק. בסיום עונת 2020/2021 חתם בניו אורלינס על חוזה NBA סטנדרטי ל-3 עונות, עבור כ-5.2 מיליון דולר. ב-7 בינואר 2023 קלע שיא קריירה של 24 נקודות, במשחק מול דאלאס מאבריקס. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA
פורם דה מונבריזון

פוּרם דה מונבריזון (בצרפתית: Fourme de Montbrison) היא גבינה מחלב פרה המיוצרת באזורי רון-אלפ ואוברן בדרום צרפת. שמה נובע מהעיירה מונטבריזון בנפת הלואר. המילה פוּרְם-fourme נגזרת מהמילה הלטינית forma שמשמעותה "צורה", אותו שורש שממנו נגזרת המילה הצרפתית fromage (גבינה). הגבינה הזו מיוצרת בבלוקים גליליים גבוהים במשקל של בין 2-1.5 ק"ג כל אחד. הקוטר של הבלוקים הוא 13 ס"מ וגובהם 19 ס"מ, על אף שהגבינה נמכרת לרוב בחנויות בפרוסות גליליות קצרות בהרבה. לפורם דה מונטבריזון קליפה חומה כתומה אופיינית עם פטה (תוך הגבינה) בצבע שמנת, מנומרת בפסים עדינים של עובש כחול. הסמכת ה-Appellation d'Origine Contrôlée (כינוי מקור מבוקר) שלה הוענק בשנת 1972 על פי צו משותף עם גבינת פורם ד'אמבר, גבינה כחולה דומה גם היא מאותו אזור. ב-2002 קיבלו שתי הגבינות מעמד של AOC נפרד, מתוך הכרה בהבדלים בייצורן. עם ריח מעופש, הגבינה עדינה במיוחד לגבינה כחולה ובעלת טעם יבש. ממליחים את הגבן (גבינה מוקרשת) ומכניסים אותו לתבניות. לפני הוצאת הגבינה מהתבנית מניחים את הגושים על מתלים עשויים מעץ אשוח. לאחר מכן הגבינה מסובבת ביד, בתשעים מעלות בכל פעם, במשך שתים עשרה שעות. הגבינה מוזרקת עם נבגי פניציליום רוקפורטי (penicillium roqueforti), ומאוחר יותר מוזרק גם אוויר לתוכה ליצירת כיסים בפאטה לעידוד התפתחות הנבגים. הגבינה חייבת להיות מיושנת לפחות 28 ימים, אם כי לעיתים קרובות יותר היא נשארת כ-8 שבועות. משתמשים בסביבות 25-20 ליטר חלב להכנת כל גוש גבינה. על פי תקנה, ניתן לייצר את הגבינה רק בכל אחת מ-33 הקומונות (יישובים) של מונט דו פורז (Monts du Forez) בנפות פוי-דה-דום ולואר. הגבינה המוגמרת היא לפחות 50% שומן (מהחומר היבש), ולמרות שרוב הייצרנים משתמשים בחלב מפוסטר, היצרנים הארטיזנלים (חקלאי חוות) שמספרם בגידול משתמשים בחלב לא מפוסטר. סך הייצור בשנת 2005 היה 495 טון. פורם ד'אמבר בלו דה ז'קס רשימת גבינות רשימת גבינות צרפתיות AOC מדיה וקבצים בנושא פורם דה מונבריזון בוויקישיתוף האתר הרשמי של Fourme de Montbrison AOC (בצרפתית) גבינת גורמה (באנגלית) Masui, Kazuko; Tomoko Yamada (1996). French Cheeses. Dorling Kindersley. p. 134. ISBN 0-7513-0896-X. Donnelly, C.; Kehler, M. (2016). The Oxford Companion to Cheese. Oxford Companions. Oxford University Press. p. 291. ISBN 978-0-19-933089-8. נבדק ב-2021-04-09. "AOC". Fourme d'Ambert et de Montbrison. אורכב מ-המקור ב-2007-02-11. נבדק ב-2007-11-23. "AOC Fourme de Montbrison". INAO. אורכב מ-המקור ב-2015-11-04. נבדק ב-2007-11-23. "La Fourme de Montbrison". maison-du-lait.com. אורכב מ-המקור ב-2012-02-06. נבדק ב-2007-11-23.
אראנוס

אראנוס (באנגלית: Eranos; ביוונית: ἔρανος), הוא שמה של קבוצת דיון אקדמית שמתכנסת לשם לימודי הומניזם ולימודי דתות, כמו גם דיון במדעי הטבע. אנשי האקדמיה שהיו חברים בה, נפגשו באופן שנתי, החל משנת 1933, במקומות כינוס שונים באירופה, כגון: בעיירה השוכנת סמוך לאגם מאג'ורה, ובאסקונה, שווייץ. קבוצת מלומדים מהעיר הידלברג, בתחילת המאה העשרים, אף היא קראה לעצמה בשם "אראנוס הידלברג". בין חבריה, היו גם ההיסטוריון והסוציולוג מקס ובר וכן התאולוג ארנסט טרייטש, שניהם גרמנים. משמעות השם אראנוס, מילה השאובה מיוונית עתיקה, "משתה שבו האורחים מביאים את האוכל, ללא מארח חיצוני שמביא אוכל זה". את הכינוס הראשון של אראנוס, שכאמור לעיל, התקיים בשנת 1933, בעיירה סמוך לאגם מאג'ורה, יזמה הספיריטואליסטית אולגה פרובה-קפטיין, שהייתה חברה באגודה התאוסופית. החל מ-1933, קבוצת אראנוס התכנסה באופן מסודר, אחת לשנה. במשך שבעים שנים, ועידות אלו שימשו כנקודת כינוס למפגשים שהתקיימו בחברותא, בין הוגים בתחומים שונים של ידע, החל מפסיכולוגים שעוסקים בתת-מודע, עבור בחוקרי מדע הדתות ובהיסטוריונים וכלה במבקרי ספרות וחוקרי פולקלור, שדנו בכל נושא רוחני. בכל ועידה שנתית כזו, שנמשכה שמונה ימים, היו המשתתפים אוכלים, ישנים וחיים ביחד, עובדה שהפכה אותם לחבורה מגובשת, דבר שקידם דיון חופשי ופתוח. בכל שנה היו בוחרים לדון בנושא מרכזי חדש וכל חוקר אקדמי היה בוחר להעניק הרצאה בת שעתיים על כל נושא משני שיבחר הקשור לנושא המרכזי - תרומתו או תרומתה ל'משתה' הרעיונות - זאת בניסיון למשוך קהל הוגים רבגוני זה, לקיים דיון אינטלקטואלי פרודוקטיבי. פרובה-קפטיין הקימה קבוצה זו בעצתו של ההיסטוריון וחוקר לימודי הדתות, רודולף אוטו. פרובה-קפטיין, הולנדית במוצאה, הקימה לפני כן את הסלון הספרותי "השולחן העגול", אשר היווה סממן בהמשך, לנטייתה ה'ספריטואליסטית' של קבוצת אראנוס עצמה. אכן, החל מייסודה של קבוצת אראנוס, נטתה קבוצה זו לעסוק בנושאים ספיריטואליסטים. הנושא המרכזי הראשון בו דנה הקבוצה 'יוגה ומדיטציה: מזרח ומערב', אמנם היווה נושא דיון תקדימי בשנות ה-30 של המאה ה-20. נושאים מרכזיים נוספים שדנו עליהם בעבר במסגרת קבוצתית זו: 'כתות השמש העתיקות והמשמעות הסימבולית של האור בגנוסטיקה ובנצרות הקדומה' (1943); 'האדם והשלום' (1958); 'יצירה וארגון' (1966); וכן 'על אמיתותם של חלומות' (1995). בין המשתתפים במשך השנים, ניתן לציין את היינריך צימר, קארוי קרניי, מירצ'ה אליאדה, קרל גוסטב יונג, אריך נוימן, רוברט אייזלר, קת'לין ריין, גרשם שלום ועוד רבים וטובים. מדיה וקבצים בנושא אראנוס בוויקישיתוף אתר האינטרנט הרשמי של אראנוס Eranos Unofficial Site Eranos Who is who in Analytical Psychology?: Eranos Circle Eranos Foundation (History) Archived 2009-02-22 at the Wayback Machine
הרלבה

הרלבה (באנגלית: Herlava) הייתה אישה נורמנית מהמאה ה-11 שהייתה אימו של ויליאם הראשון, מלך אנגליה (ויליאם הכובש), אותו ילדה בעת שהייתה נשואה לרובר הראשון, דוכס נורמנדיה, ואימם של אחיו למחצה של ויליאם הכובש: אודו מבאייה (אנ') ורוברט, דוכן מורטיין (אנ'), אותם ילדה בעת שהייתה נשואה להרלויאן דה קונטוויל (אנ'). המקור הקדום ביותר המתייחס למוצאה של הרלבה הוא התוספות של הכרוניקן הנורמני אורדריקוס ויטליס ל-Gesta Normannorum Ducum, שם נקרא אביה של הרלבה בשם פולברט, שיהפוך לצ'מברלין של הדוכס. ויטליס טען כי ויליאם הראשון נולד בפאלש (אנ'), הנחשבת לעיר הולדתה של הרלבה. לפי אגדה אחת, מערכת היחסים שלה עם רובר הראשון, דוכס נורמנדיה, החלה כאשר רובר ראה את הרלבה מהצריח שלו. לפי האגדה, הרלבה, שראתה את הדוכס על חומותיו מעל, הרימה את חצאיותיה קצת יותר מהנדרש כדי למשוך את תשומת ליבו של הדוכס. האחרון נפגע מייד והורה להביא אותה (כפי שהיה מקובל לכל אישה שהסבה את תשומת ליבו של הדוכס) דרך הדלת האחורית של הטירה. הרלבה סירבה ואמרה שהיא תיכנס לטירת הדוכס רק כשהיא רכובה על סוס דרך השער הקדמי של הטירה. הדוכס הסכים, וכעבור כמה ימים רכבה הרלבה על סוס לבן ועברה דרך השער הקדמי של הטירה בראש מורם. להרלבה ניתן מעמד רשמי למחצה כפילגשו של הדוכס. מאוחר יותר היא ילדה את בנו, ויליאם, בשנת 1027 או 1028. הרלבה נישאה להרלויאן דה קונטוויל (אנ') ב-1031. יש הטוענים שרובר תמיד אהב את הרלבה, אך הפער במעמדם החברתי הפך את הנישואים ללא אפשריים. ולכן, על מנת שחייה יהיו יותר טובים, הוא חיתן אותה עם דה קונטוויל, אחד מהאצילים האהובים עליו. מנישואיה לדה קונטוויל נולדו לה שני בנים: אודו מבאייה (אנ') ורוברט, דוכן מורטיין (אנ'). שניהם היו אישים בולטים בתקופת מלכותו של ויליאם הכובש. היו להם גם שתי בנות: לאחת קראו אמה ושם הבת השנייה, שאף הייתה נשואה לוויליאם, לא ידוע. הרלבה נפטרה בשנות הארבעים לחייה. על פי רוברט מטוריגני (אנ'), היא נקברה במנזר גרסטיין (אנ'), שהוקם על ידי דה קונטוויל ובנם רוברט בסביבות שנת 1050. הייתה ידועה גם בתור הרליב, ארלט, ארלטה, ארלוט (Arlotte ,Arlot, Arlott) והרלטה. David C. Douglas, William the Conqueror, Berkeley and Los Angeles: University of California Press, 1964, p. 15. Edward A. Freeman, The history of the Norman conquest of England, its causes and its result, Volume I, Oxford: Clarendon Press, 1867, p. 530.
בית"ר (אגודת ספורט)

אגודת הספורט בית"ר היא אגודת הספורט של תנועת בית"ר, אשר הוקמה בשנת 1924. כמו בתנועת בית"ר, סמל האגודה הוא המנורה, והוא נקבע לפי סמל הגדודים העבריים. שם האגודה הוא ראשי תיבות של "ברית יוסף טרומפלדור", אך מאייתים ת׳ במקום ט׳ על מנת לשמור את שמה של עיר-המצודה ביתר, שסימלה גבורה יהודית בעת העתיקה. בית"ר ירושלים בית"ר תל אביב בת ים בית"ר כפר סבא בית"ר חיפה בית"ר נס טוברוק נתניה בית"ר אשדוד בית"ר נורדיה ירושלים יתר הקבוצות: בית"ר אבו סנאן, בית"ר א.א. פאחם, בית"ר אורנית, בית"ר אל עמל, בית"ר אריאל, בית"ר אשקלון, בית"ר גאולים, בית"ר גבעת זאב, בית"ר חדרה, בית"ר טבאש, בית"ר טבריה, בית"ר יפו, בית"ר ירכא, בית"ר כפר כנא, בית"ר כרמיאל, בית"ר מכר, בית"ר מעלה אדומים, בית"ר מעלות, בית"ר משהד, בית"ר נצרת, בית"ר עזרא, בית"ר עפולה, בית"ר פרדס חנה, בית"ר פתח תקווה, בית"ר צפת, בית"ר קריית גת, בית"ר רמת גן, בית"ר שפרעם, בית"ר יבנה, בית"ר מועצה אזורית שומרון. בית״ר גן יבנה. בית"ר אופקים בית"ר אור יהודה בית"ר באר שבע בית"ר בנימינה בית"ר ביר אל-מכסור בית"ר בית דגן בית"ר בית יצחק בית"ר בית שאן בית"ר בני חוג'יראת בית"ר בת ים (התפרקה בשנת 1994) בית"ר גבעת שמואל בית"ר גני-תקוה בית"ר דימונה בית"ר הרצליה בית"ר הררי תל אביב בית"ר חולון בית"ר טוראן בית"ר טירת כרמל בית"ר טירת שלום בית"ר יהוד בית"ר ירוחם בית"ר לוד (פעלה בין השנים 1952–1998) בית"ר מגדל העמק בית"ר מחנה יהודה - הוקמה בשנת 1946 בשכונת מחנה יהודה שבפתח תקווה על ידי חבר בית"ר ואיש האצ"ל יצחק בן-דוד (שרעבי) בית"ר נתניה בית"ר פרדס כץ (פעלה בין השנים 1982–2007) בית"ר עין כרם בית"ר עכו בית"ר עמישב בית"ר עתלית בית"ר ראש העין בית"ר ראשון לציון בית"ר רכסים בית"ר רמלה בית"ר קטמונים בית"ר קלנסואה בית"ר קריית אונו בית"ר קריית בנימין בית"ר קריית טבעון בית"ר קריית מטלון בית"ר קריית שמונה בית"ר תל חנן בית"ר תל יהודה בית"ר תרשיחא בית"ר ירושלים בית"ר אשדוד בית"ר תל אביב - קבוצה ששיחקה 14 עונות בליגת העל עד שנת 1992 בית"ר כפר יונה בית"ר בני בבלי בית"ר רמת גן - קבוצה ששיחקה בליגת העל בשנים 1993–1995 (התאחדה עם מכבי רמת גן) בית"ר מגדל העמק - קבוצתו של דריק שארפ בשנים 1994–1996 בית"ר ראשון לציון בית"ר בנימינה בית"ר באר שבע מנשה הרמן, ההיסטוריה של מרכז הספורט הארצי לבית"ר, הוצאה לאור מרכז בית"ר, 2004. לקריאה באתר האגודה עומר עינב, עומדים בשער: כדורגל ויחסי יהודים וערבים בא"י–פלסטין, 1917–1948, הוצאת עם עובד, תשפ"ב 2022 האתר הרשמי של מרכז הספורט הארצי לבית"ר מודי בר-און ועומר עינב, העבר הערבי של בית"ר, פודקאסט שלב המוקדמות בערוץ הספורט, 15 בדצמבר 2020
משרד הפנים (הודו)

משרד הפנים (בהינדי: गृह मंत्रालय; באנגלית: Ministryof Home Affairs) הוא משרד ממשלתי הודי. בראש המשרד עומד שר הפנים, ותחתיו מכהנים שלושה שרי מדינה (בעלי מעמד הדומה לסגן שר במשרד). מנהל המשרד הוא מזכיר הפנים. המשרד אחראי על כוחות הביטחון השייכים לממשלת הודו, על אבטחת גבולות, יחסי מדינות הודו-ממשלת הודו, ניהול טריטוריות האיחוד, ועוד. מדיה וקבצים בנושא משרד הפנים בוויקישיתוף אתר האינטרנט הרשמי של משרד הפנים משרד הפנים, ברשת החברתית פייסבוק משרד הפנים, ברשת החברתית אקס (טוויטר) משרד הפנים, סרטונים בערוץ היוטיוב ORGANIZATIONAL CHART OF MINISTRY OF HOME AFFAIRS (As on 02.12.2021), באתר המשרד
הפיגוע בתחנת האוטובוס ביציאה מירושלים

בתחנת האוטובוס (והטרמפיאדה) ביציאה מהעיר ירושלים לכביש 1, אירעו כמה פיגועים: האם התכוונתם ל... פיגוע הירי ביציאה מירושלים – פיגוע ירי שבוצע בתחנה ב-30 בנובמבר 2023 הפיגוע הכפול בירושלים (2022) – פיגוע מטען חבלה שבוצע בתחנה (ובמקביל בזירה אחרת) ב-23 בנובמבר 2022
האורגים

האם התכוונתם ל... "האורגים" – השם המתורגם לעברית בו נקראה בישראל להקת שירי-העם האמריקאית הוויברז (The Weavers), שהוקמה בשנת 1948 האורגים (משחק מחשב) – השם שניתן בישראל למשחק המחשב האמריקאי Loom (נוּל) משנת 1990 האורגים (מחזה) (אנ') (The Weavers) – מחזה מאת גרהרט האופטמן משנת 1892, ראו גם גרהרט האופטמן#ממחזותיו
Exes

"Exes" (בעברית: "אקסים") הוא שיר של הזמרת-יוצרת הקנדית טייט מקריי. הוא יצא ב-17 בנובמבר 2023, תחת הוצאת RCA רקורדס כסינגל השני מתוך האלבום השני שלה, Think Later. לאחר יציאתו וההצלחה המסחרית של הסינגל שלה "Greedy", הכריזה מקריי על האלבום השני שלה Think Later ב-6 בנובמבר 2023. התהליך היצירתי מאחורי האלבום תואר על ידי מקריי כ"אחד מהדברים הכי מלחיצים, מרגשים, מורטי עצבים ומהנים" שחוותה אי פעם. ב-14 בנובמבר 2023, מקריי אישרה את צאתו של "Exes" באינסטגרם ובטיקטוק שלה. פוסט ההכרזה באינסטגרם היה כתוב בטקסט ”kisses to my xx”, בזמן שהיא פרסמה טיזרים של השיר בסרטון טיקטוק כמה ימים קודם לכן. לקידום אלבומה, מקריי הופיעה בפרק ב-18 בנובמבר 2023 של "סאטרדיי נייט לייב". מידע על הסינגל "Exes" באתר מיוזיק בריינז Paul, Larisha (16 בנובמבר 2023). "Tate McRae Announces New Album Think Later and 2024 World Tour: 'I Can't Believe This is Happening'". Rolling Stone. נבדק ב-16 בנובמבר 2023. {{cite web}}: (עזרה) Martin, Annie (16 בנובמבר 2023). "Tate McRae joins Billboard Music Awards lineup". UPI. נבדק ב-16 בנובמבר 2023. {{cite web}}: (עזרה) "kisses to my xx 🖤 "exes" this friday. 11/17". נבדק ב-16 בנובמבר 2023 – via Instagram. {{cite web}}: (עזרה) Magliola, Anna Sky (14 בנובמבר 2023). "Tate McRae announces her latest song "Exes" is dropping very soon". Hits Radio. נבדק ב-16 בנובמבר 2023. {{cite web}}: (עזרה) Kang, Esther (15 בנובמבר 2023). "Jason Momoa Has a Pants-Off Dance-Off in New Saturday Night Live Promo: 'I'm Back, Baby'". People. נבדק ב-16 בנובמבר 2023. {{cite web}}: (עזרה) Steffen Hung, Tate McRae - Exes, hitparade.ch Tate McRae Chart History (Canadian Hot 100), בילבורד, ‏28 בנובמבר 2023 Official Irish Singles Chart Top 50, חברת המצעדים הרשמית, ‏24 בנובמבר 2023 Singel 2023 uke 47, topplista.no Official Singles Chart Top 100, חברת המצעדים הרשמית, ‏24 בנובמבר 2023 The Official New Zealand Music Chart, THE OFFICIAL NZ MUSIC CHART (באנגלית) ARIA Top 50 Singles Chart, איגוד תעשיית ההקלטות האוסטרלי, ‏27 בנובמבר 2023 RIAS Top Charts Week 47 (17 - 23 Nov 2023), איגוד תעשיית ההקלטות הסינגפורי (ארכיון) Tate McRae Chart History (Global 200), Billboard (באנגלית אמריקאית) Stichting Nederlandse Top 40, Tipparade-lijst van week 47, 2023, Top40.nl (בהולנדית) Veckolista Singlar, vecka 47, Sverigetopplistan (בשוודית) Tate McRae - Exes, נבדק ב-2023-11-30 Hitlisten.NU – Track Top-40 Uge 47, 2023, היטליסטן Tate McRae – Exes, Ö3 אוסטריה טופ 40, ‏29 בנובמבר 2023 (בגרמנית) Tate McRae Chart History (Hot 100), Billboard (באנגלית אמריקאית) lightmedia.hu, Hivatalos magyar slágerlisták, slagerlistak.hu ČNS IFPI, Hitparáda – Digital Top 100 Oficiální. IFPI Czech Republic, שנה את המצעד ל-CZ – SINGLES DIGITAL – TOP 100 ורשום 202347 לחיפוש, ‏27 בנובמבר 2023 (בצ'כית) Listat, Musiikkituottajat (בפינית) Offizielle Deutsche Charts - Offizielle Deutsche Charts, www.offiziellecharts.de OLiS - oficjalna lista sprzedaży, www.olis.pl (בפולנית) Top Singles (Week 47, 2023), SNEP (ב־) Streaming Songs, Billboard, ‏2 בדצמבר 2023 (באנגלית אמריקאית) Billboard Global Excl. US, Billboard, ‏2 בדצמבר 2023 (באנגלית אמריקאית) Goud en platina – Singles 2024, אולטראטופ
גדת המים

גדת המים או שפת המים (בסינית: 水滸傳 - שְׁווֵי־הוּ גְ'ווָאן) הוא רומן סיני המיוחס לשי נאיאן, סופר סיני מתקופת שושלת מינג, ונחשב לאחד מארבעת הרומנים הקלאסיים המרכזיים בספרות הסינית. הרומן נכתב בסינית עממית, ולא בסינית קלאסית. הוא רומן הרפתקאות בסגנון סיפורי רובין הוד. הספר מבוסס באופן רופף על סיפוריה של קבוצת שודדים אמיתית מתקופת שושלת סונג. העלילה מתרחשת בזמן שושלת סונג, הרומן מספר כיצד 108 פורעי חוק התאספו בהר ליאנג (או ליאנג מארש) כדי להקים צבא גדול ולמרוד בממשל המרכזי, אבל הם נתפסו ונכלאו. מאוחר יותר הם זוכים לחנינה מידי הממשלה שגייסה אותם למלחמה בנוודים-הפולשים של שושלת ליאו ומורדים אחרים. מדיה וקבצים בנושא גדת המים בוויקישיתוף גדת המים, באתר אנציקלופדיה בריטניקה (באנגלית) גדת המים - להקת אמנויות הבמה שן יון, באתר il.shenyunperformingarts.org (ב־) Abi Moriya, ❖ גדת המים, באתר emptybeads, ‏2022-06-06 ערך זה הוא קצרמר בנושא ספרות ובנושא סין. אתם מוזמנים לתרום לוויקיפדיה ולהרחיב אותו.
צ'ארלי ינקוס

צ'ארלס תאופולוס "צ'ארלי" ינקוס (נולד ב-29 במאי 1961) הוא כדורגלן עבר אוסטרלי בינלאומי ממוצא יווני, קפטן נבחרת אוסטרליה בין השנים 1986 ו-1989. ינקוס החל את הקריירה שלו בשנת 1979 במדי היידלברג יונייטד ושיחק בהמשך גם באפי"ה לייכרדט טייגרס, בלקטאון סיטי ווולונגונג סיטי, כולן מהליגה האוסטרלית הראשונה. במשך עונה אחת (1988/1989) שיחק בפאוק סלוניקי היוונית. תפקודו במגרש היה בעמדת המגן. משחקו התאפיין ביכולת תיקול גבוהה ובכושר מנהיגות. כמו כן, הצטיין בביצוע בעיטות חופשיות ובעיטות עונשין. ינקוס היה המנהיג הבלתי מעורער של נבחרת אוסטרליה שהתמודדה מול נבחרת ישראל במוקדמות הגביע העולמי 1990. הבעיטה החופשית שהשוותה את תוצאת המשחק בין הנבחרות באצטדיון רמת גן ב-1989 - אותה בעיטה שלאחריה טבע יורם ארבל את הביטוי "ככה לא בונים חומה" - יצאה מרגלו של ינקוס, שכאמור, היה מומחה לבעיטות חופשיות. בין שני הקמפיינים הכושלים להעפלה למונדיאל 1986 ומונדיאל 1990 השתתף ינקוס בטורניר הכדורגל של אולימפיאדת סיאול (1988), בו הגיעה אוסטרליה לרבע הגמר. בסך הכול רשם ינקוס 7 שערים ב-49 הופעות עבור הנבחרת. אחד מהשערים, בעיטה קשה מ-25 מטרים שנכנס לרשתה של נבחרת ארגנטינה ב-1988, זכור על אוהדי ה"סוקרוז" עד היום כאחד מהיפים שבשערי הנבחרת. צ'ארלי ינקוס, באתר Transfermarkt צ'ארלי ינקוס, באתר National Football Teams צ'ארלי ינקוס, באתר FootballDatabase.eu
סרגיי ריאזאנסקי

סרגיי ריאזאנסקי (ברוסית:Сергей Николаевич Рязанский ‏, נולד ב-13 בנובמבר 1974 במוסקבה) הוא קוסמונאוט רוסי. הוא השתתף בטיסות לתחנת החלל הבין-לאומית והיה חבר בכמה משלחות. סרגיי ריאזאנסקי נולד וגדל במוסקבה. לאחר סיום בית ספר הוא התחיל לימודים באוניברסיטת מוסקבה וסיים אותה עם תואר שני בוירוסולוגיה בשנת 1996. לאחר סיום הלימודים הוא התחיל לעבוד בתחום במכון של האקדמיה הרוסית למדעים. בשנת 2006 הוא סיים עבודת הדוקטורט. במאי 2003 ריאזאנסקי החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא השתתף בפרויקט מאדים 500 והיה חבר בצוות גיבוי של מספר משימות. בספטמבר 2013 ריאזאנסקי היה מהנדס טיסת סויוז TMA-10M שהביאה לתחנת החלל את חברי משלחת מס' 37 לתחנת החלל הבין-לאומית החדשים (פיודור יורצ'יחין היה מפקד המשלחת). לאחר סיום עבודת המשלחת ריאזאנסקי עבר למשלחת מס' 38 לתחנת החלל הבין-לאומית בפיקוד של אולג קוטוב. במהלך שהות בחלל הוא ביצע 3 פעמים פעילות חוץ-רכבית באורך כולל של 20 שעות ו-5 דקות. הוא חזר לכדור הארץ לאחר 166 ימים בחלל. ביולי 2017 ריאזאנסקי היה מפקד טיסה סויוז MS-05 שהביאה לתחנת החלל את חברי משלחת מס' 52 לתחנת החלל הבין-לאומית החדשים (פיודור יורצ'יחין היה מפקד המשלחת). לאחר סיום עבודת המשלחת ריאזאנסקי עבר למשלחת מס' 53 לתחנת החלל הבין-לאומית (רנדולף ברזניק היה מפקד המשלחת). במהלך שהות בחלל הוא ביצע פעילות חוץ-רכבית באורך של כ-7.5 שעות. הוא חזר לכדור הארץ לאחר 138 ימים בחלל. בסוף 2017 ריאזאנסקי פרסם ספר עם צילומים שהוא עשה מהחלל. באותה שנה הוא מונה לחבר בצוות משקיפים של הסוכנות הרוסית למניעת סימום בספורט. בשנת 2018 ריאזאנסקי פרש מיחידת הקוסמונאוטים. לאחר פרישה הוא פרסם מספר ספרים שקשורות עם פעילותו בתחום החלל. מדיה וקבצים בנושא סרגיי ריאזאנסקי בוויקישיתוף אתר אישי (ברוסית) ביוגרפיה ביוגרפיה באתר הכנת הקוסמונאוטים הרוסי סרגיי ריאזאנסקי, ברשת החברתית פייסבוק סרגיי ריאזאנסקי, ברשת החברתית אקס (טוויטר) סרגיי ריאזאנסקי, ברשת החברתית אינסטגרם
סויוז MS-06

סויוז MS-06 (ברוסית:Союз МС-06) היא חללית סויוז ששוגרה לחלל ב-12 בספטמבר 2017 מקוסמודרום בייקונור ונחתה ב-28 בפברואר 2018. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 53 לתחנת החלל הבין-לאומית. סמל המשימה פותח על בסיס סמל שהוגש בתחרות פתוחה בה השתתפו 150 אמנים. רוסיה אלכסנדר מיסורקין - מפקד ארצות הברית מארק ואנדה היי - מהנדס טיסה איטליה ג'וזף אקבה - מהנדס טיסה רוסיה אנטון שקאפלרוב - מפקד ארצות הברית סקוט טינגל - מהנדס טיסה ארצות הברית שנון ווקר - מהנדס טיסה חללית "סויוז MS-06" שוגרה ב-13 בספטמבר 2017 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית התחברה למודול "פואיסק" של תחנת החלל הבין-לאומית באותו יום כעבור כ-6 שעות ללא בעיות. באותה עת בתחנת החלל שהתה משלחת מס' 53 בפיקוד רנדולף ברזניק. צוות החללית הצטרף למשלחת שגדלה ל-6 אנשי צוות. "סויוז MS-06" נשארה מחוברת לתחנת החלל כחללית חירום. ב-28 בפברואר 2018 החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות. עם ניתוק החללית מתחנת החלל החלה לפעול משלחת מס' 54 לתחנת החלל הבין-לאומית. מדיה וקבצים בנושא סויוז MS-06 בוויקישיתוף מידע על הטיסה תיאור המשימה
רובע אלחיזב

רובע אלחיזב (בערבית: ربع الحزب) הוא סמל מתומן המזוהה עם דת האסלאם אשר לו ביטוי נרחב בארכיטקטורה האסלאמית ובאמנות האסלאמית. השימוש הראשוני של הסמל באסלאם הוא לסימון חלקים בקוראן הנקראים "חזב" (حزب) ו"רבע" (ربع). לעיתים הסמל נמצא בצדי הטקסט הקוראני. מקור הסמל אינו ברור. ייתכן והוא מסמל את הכעבה במכה ואת הקשר של האסלאם והמוסלמים אליה. מבחינה מתמטית סמל זה, על גרסאותיו השונות, משקף אוקטגרם (צורה עם שמונה פינות). תו מחשב לייצוג הסמל כטקסט הוא ۞, אם כי גרסה זו כוללת מעגל במרכז הסמל, שאיננו חלק הכרחי של הסמל כפי שהוא בא לידי ביטוי בארכיטקטורה ובאמנות האסלאמית. כוכב מתומן בגרסתו הדו־ממדית הקלועה המתארית-לבנה (קווי המתאר בצבע שחור ללא צבע מילוי) שמטרתה לדמות גרסה תלת־ממדית שלו. כוכב מתומן בגרסתו הדו־ממדית הקלועה המתארית-שחורה (קווי המתאר בצבע לבן עם מילוי בצבע שחור) שמטרתה לדמות גרסה תלת־ממדית שלו. ריצוף עם הסמל, במזרח ירושלים. עיטור קיר עם הסמל בשער האריות בירושלים. מגן דוד צלב הפטגרם פנטגרם איסור הצגת סמלים דתיים בבתי הספר בצרפת מדיה וקבצים בנושא רובע אלחיזב בוויקישיתוף Blair, Sheila S. and Bloom, Jonathan M., “Ornamentation and Illumination”, in: Encyclopaedia of the Qurʾān. Kristina Nelson, The Art of Reciting the Qur'an, American Univ in Cairo Press, 2001, 4-5. Outlined Interlaced ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
אלכסנדר מיסורקין

אלכסנדר מיסורקין (ברוסית:Александр Александрович Мисуркин ‏, נולד ב-23 בספטמבר 1977 במחוז סמולנסק) הוא קוסמונאוט רוסי. הוא השתתף בטיסות לתחנת החלל הבין-לאומית והיה חבר בכמה משלחות. אלכסנדר מיסורקין נולד בכפר במחוז סמולנסק בשנת 1977. בשנת 1983 הוריו התגרשו והוא עם אימו ואחותו עברו לאזור אוריול. בעיר זו הוא למד ובגיל 13 החל להשתתף בפעילות של מועדון טיס העירוני. בשנת 1994 לאחר סיום בית ספר מיסורקין החלל ללמוד בבית ספר לטייסי קרב אותה סיים בהצטיינות בשנת 1999 עם קבלת תואר "מהנדס-טייס". הוא שיתר ביחידות חיל האוויר הרוסי בעיקר בצפון קווקז. בדצמבר 2006 מיסורקין החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות. במרץ 2013 מיסורקין היה מהנדס טיסת סויוז TMA-08M שהביאה לתחנת החלל את חברי משלחת מס' 35 לתחנת החלל הבין-לאומית החדשים (כריס הדפילד היה מפקד המשלחת). לאחר סיום עבודת המשלחת מיסורקין עבר למשלחת מס' 36 לתחנת החלל הבין-לאומית בפיקוד של פאבל וינוגרדוב. במהלך שהות בחלל הוא ביצע 3 פעמים פעילות חוץ רכבית באורך כולל של 20 שעות. הוא חזר לכדור הארץ לאחר 166 ימים בחלל. בספטמבר 2017 מיסורקין היה מפקד טיסה סויוז MS-06 שהביאה לתחנת החלל את חברי משלחת מס' 53 לתחנת החלל הבין-לאומית החדשים (רנדולף ברזניק היה מפקד המשלחת). לאחר סיום עבודת המשלחת מיסורקין עבר למשלחת מס' 54 לתחנת החלל הבין-לאומית והיה מפקדו. במהלך שהות בחלל הוא ביצע פעילות חוץ רכבית באורך של כ-8 שעות. הוא חזר לכדור הארץ לאחר 168 ימים בחלל. בדצמבר 2021 מיסורקין היה מפקד טיסה סויוז MS-20 שהביאה לתחנת החלל זוג תיירי חלל מיפן. באותה עת בתחנת החלל שהו חברי משלחת מס' 66 לתחנת החלל הבין-לאומית (תומא פסקה היה מפקד המשלחת). לאחר שהות של כ-11 ימים החללית חזרה לכדור הארץ. בשנת 2022 מיסורקין פרש מיחידת הקוסמונאוטים. מדיה וקבצים בנושא אלכסנדר מיסורקין בוויקישיתוף ביוגרפיה ביוגרפיה באתר הכנת הקוסמונאוטים הרוסי בלוג אישי